

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2025 m. \_\_\_\_\_\_\_\_\_\_\_\_\_ d. Nr.

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“, n u s p r e n d ž i u:

Išnuomoti biudžetinei įstaigai Nacionaliniam visuomenės sveikatos centrui prie Sveikatos apsaugos ministerijos 10 metų terminui jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą:

1. Administracinių patalpų, esančių Naujoji g. 2-1, Alytuje, dalį (administracinių patalpų unikalus numeris – 4400-2008-9276:2113, išnuomojamų patalpų indeksai – nuo 1-69 iki 1-75, nuo 1-91 iki 1-95, 1-100, išnuomojamų patalpų bendras plotas – 209,14 kv. metro, su dalimi bendro naudojimo patalpų, kurių plotas – 84,47 kv. metro, visų išnuomojamų patalpų bendras plotas – 293,61 kv. metro).

2. Garažo patalpą Alytuje, Pulko g. 21A (pastato unikalus numeris – 1192-8001-6034, išnuomojamos patalpos indeksas – G-4, išnuomojamos patalpos bendras plotas – 16,50 kv. metro).

Generalinis direktorius Gintaras Makšimas

Parengė Laura Liugailienė